Държавен вестник, бр. 106, 2014 г., стр. 33

БРОЙ  106	
Д Ъ Р Ж А В Е Н  В Е С Т Н И К 	
СТР.  33  
ПОСТАНОВЛЕНИЕ № 433 
ОТ 18 ДЕКЕМВРИ 2014 Г.
за изменение на Постановление № 90 на Ми-
нистерския съвет от 2014 г. за одобряване на 
допълнителен трансфер по бюджета на Ми-
нистерството на вътрешните работи за 2014 г. 
(ДВ, бр. 36 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1, ал. 1 т. 2 се изменя така:
„2. за окончателното разплащане на дей-
ностите по Годишна програма 2012, Годишна 
програма 2013 и Спешните мерки по Годиш-
на програма 2013 за Европейския бежански 
фонд – 2 181 108 лв.“
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
За министър-председател:  
Томислав Дончев
За главен секретар на Министерския съвет: 
Веселин Даков
8999
ПОСТАНОВЛЕНИЕ № 434 
ОТ 18 ДЕКЕМВРИ 2014 Г.
за определяне на органите и реда за управление 
и контрол на средствата от Фонд „Солидар-
ност“ на Европейския съюз
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Ръководителят на Управляващия 
орган на Оперативна програма „Регионално 
развитие“ 2007 – 2013 е национален коорди-
натор на помощта от Фонд „Солидарност“ на 
Европейския съюз, наричан по-нататък „Фон-
да“, и осъществява управлението и контрола 
на средствата от Фонда.
(2) Управляващият орган на Оперативна 
програма „Регионално развитие“ 2007 – 2013 е 
координиращ орган, отговорен за управлението 
и контрола на дейностите, финансирани със 
средства от Фонда.
(3) При управлението и контрола на сред-
ствата от Фонда се прилагат системите за уп-
равление и контрол на Оперативна програма 
„Регионално развитие“ 2007 – 2013, системите 
за управление и контрол на Министерството 
на регионалното развитие и благоустройство-
то и Регламент (EО) № 2012/2002 на Съвета 
от 11 ноември 2002 г. за създаване на Фонд 
„Солидарност“ на Европейския съюз, изменен 
с Регламент (ЕС) № 661/2014 на Европейския 
парламент и на Съвета от 15 май 2014 г.
Чл. 2. (1) Националният координатор на 
помощта от Фонда:
1. действа като представител на Република 
България пред Европейската комисия и другите 
европейски институции по въпросите на управ- 
лението и контрола на средствата от Фонда;
2. в случай на настъпване на регионално или 
национално бедствие в съответствие с Регламент 
(EО) № 2012/2002 на Съвета от 11 ноември 
2002 г. за създаване на Фонд „Солидарност“ 
на Европейския съюз, изменен с Регламент 
(ЕС) № 661/2014 на Европейския парламент и 
на Съвета от 15 май 2014 г., подава заявление 
за подкрепа от Фонда;
3. отговаря за разпределението на отпусна-
тите от Фонда средства между засегнатите пуб-
лични органи, включени в заявлението по т. 2;
4. изготвя списък с приоритетни операции 
за финансиране със средства от Фонда за всяко 
одобрено заявление по т. 2;
5. сключва договори за предоставяне на 
средствата, получени по съответното заяв-
ление, на публичните органи, чиито щети са 
включени в него, и контролира изпълнението 
на договорите;
6. дава методически указания във връзка с 
изпълнение на договорите по т. 5;
7. съвместно със заместник министър-пред-
седателя по европейските фондове и икономи-
ческата политика, с министъра на околната 
среда и водите и с министъра на земеделието 
и храните отговаря за координирането на фи-
нансовите вноски, които се отпускат от Фонда 
за действията, посочени в член 3 на Регламент 
(EО) № 2012/2002, от една страна, с помощта 
от европейските структурни и инвестиционни 
фондове, Европейската инвестиционна банка и 
други финансови инструменти на Европейския 
съюз, от друга страна;
8. съвместно с министъра на вътрешните 
работи отговаря за координирането на финан-
совите вноски, които се отпускат от Фонда, 
от една страна, с помощта от националния 
бюджет, отпускана чрез Междуведомствената 
комисия за възстановяване и подпомагане, от 
друга страна;
9. координира действията по изготвяне на 
доклад за усвояването на финансови вноски от 
Фонда с отчет за разходите в съответствие с 
чл. 8 на Регламент (EО) № 2012/2002.
(2) За изпълнение на функциите по ал. 1:
1. не по-късно от 8 седмици от настъпването 
на природно бедствие в съответствие с ал. 1, 
т. 2 министърът на вътрешните работи изпра-
ща на националния координатор на помощта 
цялата информация, необходима за изготвянето 
на заявление за подпомагане със средства от 
Фонда, която включва като минимум следното:
а) общите преки щети, причинени от при-
родното бедствие, и влиянието им върху засег-
натите население, икономика и околна среда;
б) прогнозните разходи за действията, посо-
чени в член 3 на Регламент (EО) № 2012/2002;
в) други източници на финансиране от Съюза;
г) други национални и международни източ-
ници на финансиране, включително обществе-